REGLUGERÐ

um breytingu á reglugerð nr. 944/2014 um öryggi leikfanga og markaðssetningu þeirra á Evrópska efnahagssvæðinu

1. gr.

31. tölul. 2. gr. verður svohljóðandi:

*ádrag:* plastslanga sem sett er um reipi og varnar gegn lykkjumyndun.

2. gr.

Við reglugerðina bætist nýtt ákvæði, svohljóðandi:

11. gr. a.

*Sérkröfur fyrir rólur*

Þrátt fyrir ákvæði 11. gr. skal ádrag fylgja öllum rólum, þ.á.m. leiktækjum með rólum. Ádrag skal hylja reipi að öllu leyti eða aldrei minna en 2/3 hluta lengdar þess. Op á milli reipis og ádrags skal vera undir 8 mm. Ádrag skal vera stíft þannig að varni gegn lykkjumyndun.

Rekstraraðili skal tryggja að ádrag fylgi öllum rólum, þ.á.m. leiktækjum með rólum auk viðeigandi leiðbeininga um uppsetningu ádrags, á íslensku, eða með myndrænum hætti.

3. gr.

*Lagaheimild og gildistaka*

Reglugerð þessi er sett samkvæmt ákvæðum laga nr. 134/1995, um öryggi vöru og opinbera markaðsgæslu.

**Bráðabirgðaákvæði**

Dreifingaraðilum vöru sem þegar hafa verið settar á markað fyrir gildistöku reglugerðarinnar er heimilt að bjóða fram vörur sem falla undir ákvæði 11. gr. a. án ádrags. Dreifingaraðilum er hins vegar skylt að veita neytendum upplýsingar um breytingar skv. reglugerð þessari og beina til þeirra tilmælum um að þeir setji ádrag á vöruna ef dreifingaraðili leggur það ekki sjálfur til. Eftir gildistöku reglugerðarinnar skal ádrag fylgja öllum rólum sem falla undir ákvæði 11. gr.a.